Komission asetus (EY) N:o 2373/2000, annettu 26 päivänä lokakuuta 2000, kuitupellavan ja hampun tuen määrän vahvistamisesta markkinointivuodeksi 2000/2001



Virallinen lehti nro L 275 , 27/10/2000 s. 0004 - 0004



Komission asetus (EY) N:o 2373/2000, annettu 26 päivänä lokakuuta 2000, kuitupellavan ja hampun tuen määrän vahvistamisesta markkinointivuodeksi 2000/2001 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kuiduntuotantoon tarkoitetun pellavan ja hampun yhteisestä markkinajärjestelystä 27 päivänä heinäkuuta 2000 annetun neuvoston asetuksen (EY) N:o 1673/2000(1) ja erityisesti sen 12 artiklan 1 kohdan, sekä katsoo seuraavaa: (1) Asetuksen (EY) N:o 1673/2000 12 artiklan 1 kohdassa säädetään, että tuen määrät yhteisössä tuotetulle pellavalle ja hampulle markkinointivuodeksi 2000/2001 vahvistetaan markkinointivuonna 1999/2000 voimassa olleiden määrien perusteella soveltamalla niihin kerrointa. Kyseinen kerroin kuvaa keskimääräisen hehtaarikustannuksen, joka vastaa viljelyalailmoituksiin perustuville pinta-aloille varattua 88 miljoonaa euroa, ja markkinointivuodelle 1999/2000 arvioidun 721 euron keskimääräisen hehtaarikustannuksen välistä suhdetta. (2) Asetuksen (EY) N:o 1673/2000 12 artiklan 1 kohdan ensimmäisen alakohdan mukaan markkinointivuonna 2000/2001 sovellettavat tuen määrät on vahvistettava 31 päivään lokakuuta 2000 mennessä. Tätä tarkoitusta varten jäsenvaltiot ovat antaneet tiedoksi kuitupellavan ja hampun pinta-alat, joita koskeva viljelyalailmoitus on toimitettu mainitun markkinointivuoden osalta kuitupellavan ja hampun tukea koskevista yksityiskohtaisista säännöistä 28 päivänä huhtikuuta 1989 annetun komission asetuksen (ETY) N:o 1164/89(2), sellaisena kuin se on viimeksi muutettuna asetuksella (EY) N:o 1313/2000(3) 5 artiklan mukaisesti. Tiedonantojen perusteella vaikuttaa siltä, että kyseisten ilmoitusten mukainen kuitupellavan ja hampun viljelyala yhteisössä on 125136 hehtaaria. (3) Jäsenvaltiot voivat hyväksyä nämä pinta-alat tuen piiriin, jos kaikkia asetuksessa (ETY) N:o 1164/89 tarkoitettuja edellytyksiä ja erityisesti valvontaa koskevia vaatimuksia on noudatettu. Tuen määrän vahvistaminen jäsenvaltioiden toimittamien viljelyalailmoitusten sisältämien tietojen mukaan ei kuitenkaan rajoita niiden mahdollisten päätelmien soveltamista, jotka voidaan tehdä varmistettaessa kyseisten tietojen paikkansapitävyys tilien tarkastamisen ja hyväksymisen yhteydessä. (4) Tässä asetuksessa säädetyt toimenpiteet ovat pellavan ja hampun hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (EY) N:o 1673/2000 12 artiklan 1 kohdassa tarkoitetun tuen määrä markkinointivuodeksi 2000/2001 vahvistetaan seuraavasti: a) pellavan osalta 795,46 euroa hehtaarilta; b) hampun osalta 646,31 euroa hehtaarilta. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä elokuuta 2000. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 26 päivänä lokakuuta 2000. Komission puolesta Franz Fischler Komission jäsen (1) EYVL L 193, 29.7.2000, s. 16. (2) EYVL L 121, 29.4.1989, s. 4. (3) EYVL L 148, 22.6.2000, s. 34.